Didier Ollé-Nicolle

Didier Ollé-Nicolle (s. 2. syyskuuta 1961) on ranskalainen jalkapallovalmentaja ja entinen puolustaja. 

Ura
Ollé-Nicollen peliura jäi varsin vaatimattomaksi. Hän edusti 12 pelivuotensa aikana SCO Angersia ja SO Chambéry Footia pelaten korkeimmillaan Division 2:ssa. Hän lopetti pelaamisen 30-vuotiaana 1991.

Valmennusuransa Ollé-Nicolle aloitti heti pelaajauransa jälkeen 1991 piskuisessa US Raonnaisen joukkueessa. Pesti pienessä vosges'laisseurassa kesti yhdeksän vuotta. Seura pelasi läpi 1990-luvun amatöörisarjassa. Parhaat väläytykset Ollé-Nicollen johtama joukkue antoi vuosina 1996–1997, kun se voitti Lorrainen cupin ja eteni Coupe de Francessa 16 parhaan joukkoon.

Vuonna 2000 Ollé-Nicolle siirtyi Raonnaisesta Valenciennes FC:n päävalmentajaksi. Pesti alkoi kehnosti, sillä VAFC putosi kauden 2000–2001 päätteeksi Nationalista amatöörisarjaan. Visiitti jäi kuitenkin lyhyeksi ja seura palasi Nationaliin kauden 2001–2002 päätteeksi.

2003 Ollé-Nicolle siirtyi Nîmes Olympiquen päävalmentajaksi. Parhaimmillaan joukkue sijoittui kaudella 2004–2005 Nationalissa viidenneksi ja eteni Coupe de Francessa välieriin. Nîmes'ssä annetut näytöt nostivat Ollé-Nicollen kesällä 2005 Ligue 2:ssa pelanneen LB Châteauroux'n peräsimeen. Kausi alkoi hyvin, mutta Ollé-Nicolle joutui jättämään tehtävänsä jo maaliskuussa 2006 ajauduttuaan riitoihin seurajohdon kanssa.

Heinäkuussa 2006 Ollé-Nicolle palasi valmennustehtäviin siirtyen Clermont Footin peräsimeen. Debyyttikaudellaan hän luotsasi seuran Nationalin mestariksi. Kausi 2007–2008 Ligue 2:ssa sujui myös loistavasti ja Clermont taisteli jopa sensaatiomaisesta liiganousijan paikasta. Lopulta seura sijoittui viidenneksi, ja France Football palkitsi Ollé-Nicollen vuoden 2007 parhaana Ligue 2 -valmentajana.

Kausi 2008–2009 sui myös verrattain hyvin, mutta mistään sensaatiosta ei ole enää voitu puhua. Keskikastin sijoitus turvasi kuitenkin Clermontin sarjapaikan myös seuraavalle kaudelle. Ollé-Nicollen näytöt pantiin merkille ja toukokuussa 2009 Ligue 1 -seura OGC Nice kertoi, että Ollé-Nicolle on seuran uusi päävalmentaja. Hän aloitti työssään kesällä 2009.Ollé-Nicolle to take Nice hot-seat Ollé-Nicollen johdolla Nice ei saanut isoa vaihdetta silmään kauden aikana ja vajosi putoamistaisteluun. Lopulta seurajohto sai tarpeekseen ja ilmoitti maaliskuun puolivälissä 2010 erottavansa Ollé-Nicollen. OGC Nice oli tässä vaiheessa sijalla 17, viisi pistettä putoamisviivan yläpuolella.Nice to show Ollé-Nicolle the door

Syyskuun alussa 2010 Ollé-Nicolle teki kauden loppuun ulottuvan sopimuksen Sveitsin liigan hännille juuttuneen Neuchâtel Xamax'n kanssa.Didier Ollé-Nicolle à la tête de NE Xamax Ollé-Nicolle ei onnistunut toivotulla tavalla nostamaan seuraa pois putoamiskamppailusta ja sai lopulta potkut toukokuussa 2011.Neuchatel Xamax fires coach, denies Maradona link 

Heinäkuussa 2011 Ollé-Nicollesta tuli kyproslaisen Apollon Limassolin uusi päävalmentaja.Football (Valenciennes) : l'ancien coach Ollé-Nicolle vers l'Apollon Limassol Ollé-Nicolle jätti Apollonin marraskuussa 2011 ja siirtyi algerialaisen USM Algerin peräsimeen.Ollé-Nicolle coach de l'USM Alger  Toukokuun lopussa 2012 Ollé-Nicolle ilmoitti palaavansa valmentajaksi Ranskaan, kun hänestä tuli FC Rouenin uusi päävalmentaja.Ollé-Nicolle va coacher Rouen Hänen johdollaan Rouen sijoittui Nationalissa viidenneksi, mutta seura ajautui kauden päätteeksi konkurssiin ja Ollé-Nicolle jätti joukkueen.

Maaliskuussa 2014 Ollé-Nicollesta tuli Beninin maajoukkueen päävalmentaja.Olé-Nicolle a signé Hän sai potkut tehtävästään jo marraskuussa 2014.Bénin: Didier Ollé-Nicolle limogé Maaliskuussa 2013 Ollé-Nicolle jatkoi uraansa SR Colmarin peräsimessä.Didier Ollé-Nicolle, nouvel entraîneur des Verts Joulukuun lopussa 2016 hän siirtyi Ligue 2:n häntäpäähän juuttuneen US Orléansin peräsimeen.Ollé-Nicolle nommé entraîneur d'Orléans Hän onnistui pelastamaan joukkueensa putoamiselta kauden päätteeksi. Seuraavat kaudet olivat nousujohteisia ja parhaimmillaan Ollé-Nicolle luotsasi Orléansin Ligue 2:ssa sijalle 8 ja Ranskan cupissa puolivälieriin kaudella 2018/19. Kaudella 2019/20 Orléans vajosi sarjan viimeiseksi ja seurajohto erotti hänet helmikuussa 2020.Orléans : Ollé-Nicolle écarté (off.)

Kesäkuussa 2020 Ollé-Nicollesta tuli Le Mansin päävalmentaja.National. Le Mans FC a trouvé son entraineur Joukkue sijoittui hänen johdollaan Nationalissa neljänneksi. Kauden jälkeen Ollé-Nicolle jätti tehtävänsä.National. Le Mans FC se sépare de Didier Ollé-Nicolle

Kesällä 2021 Ollé-Nicollesta tuli PSG:n naisten edustusjoukkueen päävalmentaja kaksivuotisella sopimuksella.Didier Ollé-Nicolle nouvel entraîneur de l'équipe féminine Hänet vapautettiin tehtävästään toukokuussa 2022 seksuaalisen häirinnän vuoksi.Didier Ollé-Nicolle, PSG women’s coach, temporarily dismissed PSG féminines : une information judiciaire ouverte depuis le 15 mai dans le dossier de l'agression sexuelle Elokuun alussa 2022 hänet korvasi Gérard Prêcheur.Gérard Prêcheur is the new women's team manager

Ansiot valmentajana
 National: 2007

Lähteet

Luokka:Ranskalaiset jalkapalloilijat
Luokka:Ranskalaiset jalkapallovalmentajat
Luokka:Vuonna 1961 syntyneet
Luokka:Elävät henkilöt